***אחריות תאגידית בשרשרת האספקה | כלי בדיקה לחברות בינוניות***

**גרסה 1**

**רציונל:**

הרכש של החברות הגדולות בישראל מסתכם במיליארדי שקלים ומשפיע על מעגל עסקי רחב. אחריות תאגידית ברכש משמעותה קידום הכללים של התנהלות אחראית גם בקרב הספקים עימם עובדת החברה.

המסמך להלן מציג כלי בדיקה והטמעה של אחריות תאגידית בחברות בינוניות ומאפשר למנהלי רכש ואחריות תאגידית בחברות הגדולות במשק, בסיס להטמעת סטנדרטים איכותיים של אחריות תאגידית, בקרב הספקים.

הראציונל המנחה של עבודה זו הוא הרחבת מעגל ההשפעה של אחריות תאגידית גם לחברות בינוניות, באופן אשר יבטיח תנאי העסקה תקינים, התנהלות אתית, קידום נושאים כרכש כחול לבן, פריפריה, רכש ירוק, העסקת אוכלוסיות בתת תעסוקה ועוד. בדרך זו, ניתן לצמצם גם סיכונים אפשריים של פגיעה במוניטין ואף תביעות משפטיות.

הכלי מורכב משאלון למשלוח לספקים לצורך בדיקה, ניתוח ומיפוי התחום – לקראת הגדרת יעדים וסוגיות מהותיות לטיפול. בהמשך מוצגים דרגות טיפול ברכש אחראי וגישות אסטרטגיות לבניית תכנית עבודה – כפי שמשתקף מניתוח של החברות העסקיות הגדולות בישראל.

**הפוטנציאל של רכש אחראי:**

העלאת סטנדרטים, העצמת ספקים והגברת אחריות לכל אורך השרשרת. הגברת איכות ומצוינות בשירותים/מוצרים המסופקים לחברה. ציר טיפול נוסף שמתחבר לרגש של החברה כארגון ערכי שמייצר ערך גם למחזיקי עניין ושותפים נוספים.

**אחריות תאגידית בשרשרת אספקה מחייבת טיפול בשני צירים משלימים:**

1. החברה כלקוח הוגן מול הספקים: מוסר תשלומים, תשלום כחוק לעובדי קבלן ועוד.
2. הטמעת סטנדרטים בקרב הספקים ומתן משקל לנושא האחריות התאגידית בבחירתם: אתיקה, איכות סביבה, בטיחות, סביבת עבודה ותנאי העסקה

**כלי זה מתמקד בציר 2 - ציר 1 מטופל בדירוג מעלה.**

***שאלון בדיקה לספקים***

**אתיקה**

שאלות בסיס:

|  |  |
| --- | --- |
| 1. האם יש לחברה קוד אתי כתוב? | ☐ כן / ☐ לא |
| 1. האם הקוד האתי מפורסם באתר האינטרנט, ו/או נשלח ללקוחות מרכזיים? | ☐ כן / ☐ לא |
| 1. האם קיים ממונה בחברה שאחראי בין היתר ליישומו של הקוד האתי, הטמעתו, ואכיפתו? | ☐ כן / ☐ לא |
| 1. האם הוגדרה מסגרת דיווח להנהלה על הטיפול באתיקה, הפרות, הטמעה, פניות עובדים ולקוחות וכו'? | ☐ כן / ☐ לא |
| 1. האם בשנתיים האחרונות ניתנה הדרכה לעובדים על הקוד האתי, ומשמעותו לעבודתם היומיומית? | ☐ כן / ☐ לא |
| 1. האם לארגון נהלים והנחיות ברורות בדבר קבלת ומסירת מתנות וטובות הנאה בתהליכי המכירה? | ☐ כן / ☐ לא |
| 1. האם לארגון נהלים והנחיות ברורים בדבר אירוח והוצאות בתהליכי המכירה? | ☐ כן / ☐ לא |

**בטיחות וגהות בעבודה**

שאלות בסיס:

|  |  |
| --- | --- |
| 1. האם נקבעה מדיניות חברה בתחום הבטיחות והגהות בעבודה? | ☐ כן / ☐ לא |
| 1. האם קיים ממונה בחברה שאחראי בין היתר לנושאי בטיחות וגהות? | ☐ כן / ☐ לא |
| 1. האם לארגון יש תו תקן חיצוני לנושא הבטיחות והגהות בעבודה? | ☐ כן / ☐ לא |
| 1. האם החברה קבעה מסמך כתוב שממפה את הסיכונים הבטיחותיים במקום העבודה, כולל הנחיות בדבר זיהוי, הערכה ובקרת גורמי הסיכון? | ☐ כן / ☐ לא |
| 1. האם התבצעה הדרכה לכלל עובדי החברה בדבר בטיחות בסביבת העבודה וגורמי הסיכון המרכזיים בעבודתם? (כולל חומרים מסוכנים במידה וקיימים)? | ☐ כן / ☐ לא |
| שאלות מתקדמות: | |
| 1. האם נקבעה תכנית יעדים בתחום הבטיחות (כדוגמת מדד ה [OSHA](https://www.osha.gov/))? | ☐ כן / ☐ לא |
| 1. האם ההדרכות התבצעו בשפה בה ישנה וודאות כי העובד הבין את גורמי הסיכון באופן מלא (אמהרית, רוסית, ערבית וכו')? | ☐ כן / ☐ לא |

**יחסי עבודה**

שאלות בסיס:

|  |  |
| --- | --- |
| 1. האם קיים הסכם עבודה או הודעה על תנאי עבודה לכל עובד המפרטים את תנאי העסקתו? | ☐ כן / ☐ לא |
| 1. האם תנאי השכר וההטבות מוסברים לכל עובד טרם תחילת עבודתו, ובאופן המבטיח את הבנתו המלאה (שפה, כתב פשוט ולא משפטי וכו')? | ☐ כן / ☐ לא |
| 1. האם קיים תיק אישי ובו פירוט כל הטיפול בעובד וביצועיו לאורך תקופת עבודתו בחברה? | ☐ כן / ☐ לא |
| 1. האם קיים מעקב כתוב ומסודר אחר שעות העבודה וימי החופשה של כלל העובדים ? | ☐ כן / ☐ לא |
| 1. האם נקבעו נהלים כתובים שמבטיחים שלכל העובדים יש לפחות יום חופשה שבועי אחד? | ☐ כן / ☐ לא |
| 1. האם החברה הורשעה בשנתיים האחרונות בהליכים משפטיים או נמצאת בהליכי בירור בדבר עבירות על חוקי מגן (חוק חופשה שנתית, חוק הגנת השכר, חוק פיצויי פיטורים וכו')? | ☐ כן / ☐ לא |
| שאלות מתקדמות: | |
| 1. אם לחברה יש עובדי כוח אדם/שירות (עובדי קבלן), האם מבצעת פעולות פרואקטיביות על מנת להקפיד על תשלום כחוק לעובדים (מעקב כללי אחר מוניטין, טיפול בהפרות של זכויות עובדים, סיום התקשרות עם קבלנים שלא עמדו בסטנדרטים וכו')? | ☐ כן / ☐ לא |
| 1. האם החברה קבעה מדיניות שבה עובד רשאי להתפטר ללא קנסות לאחר שנתן התראה מקובלת מראש? | ☐ כן / ☐ לא |
| 1. האם קיימת בקרה תקופתית על תנאי העבודה הפיזיים של העובדים (לרבות מיזוג אויר, משטחים למניעת החלקה, אור טבעי וכו')? | ☐ כן / ☐ לא |
| 1. האם מרבית עובדי החברה קיבלו משוב אישי/הערכה על ביצוע תפקידם בשנה החולפת? | ☐ כן / ☐ לא |
| 1. באם לחברה יש עובדים זרים, האם התשלום מתבצע דרך צד ג'? | ☐ כן / ☐ לא |
| 1. האם מסמכי העובד כגון דרכון או ויזת/אשרת עבודה נמצאים בידי העובד? | ☐ כן / ☐ לא |

**גיוון בתעסוקה, שוויון מגדרי ונגישות**

שאלות בסיס:

|  |  |
| --- | --- |
| 1. האם קיים בעל תפקיד שממונה בין היתר על מניעת הטרדה מינית במקום העבודה? | ☐ כן / ☐ לא |
| 1. האם במהלך השנתיים האחרונות השתתפו כל עובדי החברה בפעולות הדרכה או הסברה בדבר איסור הטרדה מינית ומניעתה? | ☐ כן / ☐ לא |
| 1. האם החברה מנגישה את מתקני ונכסי החברה לאנשים בעלי מוגבלויות בהתאם ללוחות הזמנים בחקיקת הנגישות? | ☐ כן / ☐ לא |
| שאלות מתקדמות: | |
| 1. האם קיימת התחשבות בחופשות של אוכלוסיות נוספות בלוח החופשות של החברה (לוח החגים הערבים)? | ☐ כן / ☐ לא |
| 1. האם החברה קבעה מדיניות וקווים מנחים למניעת הפלייה בגיוס וקידום עובדים, שכר, והכשרות (לרבות פרסום מודעות דרושים גם בערבית, שימוש בכלי תקשורת שפונים גם לאוכלוסיות נוספות וכו') ? | ☐ כן / ☐ לא |
| 1. האם בפרסום מודעות דרושים ישנה הצהרה שהמודעה פונה לקהל היעד ללא הבחנה מגדרית ומגזרית? | ☐ כן / ☐ לא |

**איכות סביבה**

שאלות בסיס:

|  |  |
| --- | --- |
| 1. האם קיים בחברה ממונה איכות סביבה? | ☐ כן / ☐ לא |
| 1. האם החברה קבעה מדיניות סביבתית כתובה? | ☐ כן / ☐ לא |
| שאלות מתקדמות: | |
| 1. במידה והחברה קבעה מדיניות בהתאם לשאלה הנ"ל, האם כוללת התייחסות למימדים הבאים: |  |
| 1. צמצום צריכת אנרגיה | ☐ כן / ☐ לא |
| 1. מעבר לאנרגיות חלופיות (גז טבעי) | ☐ כן / ☐ לא |
| 1. טיפול בחומרים מסוכנים | ☐ כן / ☐ לא |
| 1. ניהול צריכת המים | ☐ כן / ☐ לא |
| 1. צמצום פסולת ומחזור פסולת אלקטרונית | ☐ כן / ☐ לא |
| 1. ניהול צי רכבי החברה (כולל רכבי ליסינג) | ☐ כן / ☐ לא |
| 1. האם החברה בעלת תו תקן חיצוני לניהול המדיניות הסביבתית (כדוגמת ת"י 14001)? | ☐ כן / ☐ לא |
| 1. האם החברה ביצעה מיפוי מצב קיים בתחומים הנ"ל (נאספו נתונים לצורך מעקב וניהול)? | ☐ כן / ☐ לא |
| 1. האם נקבעו יעדים רב שנתיים בתחומים הנ"ל? | ☐ כן / ☐ לא |
| 1. האם החברה נקנסה/הורשעה או נמצאת בהליכי בירור בהיבטי איכות סביבה בשנתיים האחרונות? | ☐ כן / ☐ לא |
| 1. האם החברה מתקשרת לעובדיה/קיימה הדרכות בנוגע לפעילותה בתחום האחריות הסביבתית? | ☐ כן / ☐ לא |
| 1. האם החברה מעודדת מעורבות עובדים בשיפור וקידום אחריותה הסביבתית? | ☐ כן / ☐ לא |
| 1. האם החברה מקיימת לפחות דיון הנהלה שנתי אחד בנוגע לביצועיה הסביבתיים? | ☐ כן / ☐ לא |

**קהילה**

שאלות בסיס:

|  |  |
| --- | --- |
| 1. האם החברה תורמת לקהילה בכסף או במשאבים אחרים (מוצרים, שטחי פעילות וכו')? | ☐ כן / ☐ לא |
| 1. האם מוצעים ימי או פעילות התנדבות לעובדי החברה? | ☐ כן / ☐ לא |
| שאלות מתקדמות: | |
| 1. האם קיימת מדיניות תרומה לקהילה כדוגמת התמקדות בנושא מרכזי (חינוך, בריאות וכו') ו/או החלטה על גובה תרומה שנתית? | ☐ כן / ☐ לא |

במידה והחברה מעוניינת, ניתן לשאול את הספק: האם מעוניין לשלב את עובדיו במסגרת הפעילות הקהילתית של החברה – כחלק מגישה של שותפים עסקיים.

***מבנה מוצע לתכנית עבודה רב שנתית***

***לשילוב אחריות תאגידית בשרשרת אספקה***

**שנים א-ב**

* פיילוט – בחירת ספקים נבחרים להתחלת טיפול ובחינת הנושא
* שליחת שאלוני בדיקה/"בחן את עצמך"
* בנית תכנית הדרכה מסודרת למערך הקניינים ומבקרי האיכות (בחברה הגדולה) בנושאי אחריות תאגידית

**שנים ג-ד**

* כנסי ספקים - בסימן אחריות תאגידית
* שאלון מחייב לספקים וניתוח תוצאות
* מבדקי ספקים - שילוב שאלות של אחריות תאגידית במבדקים התקופתיים של הספקים
* מתן העדפה מתקנת במכרזים או בצירים נוספים לספקים שמטפלים בנושא ומציגים שיפור

**מדוע להתחיל?**

1. משבר: בעקבות אירועים או תקלות אצל ספקי החברה
2. איכות: ניסיון להגביר את האיכות על ידי הטמעת סטנדרטים "רכים" אצל ספקי החברה
3. ערכים: ציר טיפול שמתחבר לתפיסת האחריות בחברה

**גישות אסטרטגיות לטיפול**

1. מלמטה למעלה: הטמעת סטנדרטים באופן הדרגתי במספר הולך וגדל של ספקי החברה על ידי קביעת תכנית עבודה רב שנתית ויצירת תמריצים ואבני דרך תוך כדי התהליך
2. מלמעלה למטה: קביעת נושא/י דגל מרכזי להטמעה בשרשרת האספקה. מיפוי מצב קיים בהתאם לנושא/י הדגל (ספקים בבעלות נשים, ספקים המעסיקים אוכלוסיות בתת תעסוקה וכו') וקביעת יעדי מימוש. בהתאמה, עבודה עם הספקים הקיימים, מתן העדפות במכרזים חדשים, שיתופי פעולה נוספים ועוד.